system
Răspunde în limba română, în stilul Wikipedia, cat mai corect gramatical.
user
Ce poți povesti despre Vințu de Jos, Alba?
assistant
Vințu de Jos, cunoscut și sub numele de Vinț (în dialectul săsesc Wints, Wänts, în , în , în ), este satul de reședință al comunei cu același nume din județul Alba, Transilvania, România.

Așezare 
Vințu de Jos este situat pe malul râului Mureș, în centrul Județului Alba, la aproximativ 10 km de Sebeș pe Drumul Național DN7 și 15 km de Alba Iulia pe Drumul Județean 107C și Drumul Național DN1.

Istoric 
Localitatea este atestată de la începutul secolului al XIII-lea, într-un document datat între anii 1205-1235. După marea invazie tătară din 1241 localitatea a fost repopulată cu sași. În anul 1248 voievodul Laurențiu de Transilvania a acordat sașilor din Vinț și Vurpăr aceleași privilegii ca cele de care beneficiau sașii din comitatul Sibiu. Ocupația acestora era, între altele, costrucția de ambarcațiuni și transportul sării pe Mureș. In anul 1597, in palatul Martinuzzi a fost asasinat Aron Vodă, domnitorul Moldovei, de către Sigismund Bathori.

Până în anul 1950 localitatea a fost reședința plășii Vințu de Jos.

Economie 
În centrul localității există a importantă stație CFR și o fabrică de încălțăminte. Stația CFR este un important nod feroviar ce face legatura între Magistralele CFR 200 și 300, prin intermediul Liniei 200A. De asemenea, se află pe ruta fostului Orient Express.

Monumente 
 Castelul Martinuzzi, inițial mănăstire dominicană (singura mănăstire dominicană din Transilvania ridicată în afara unui oraș). Deși ruinat și afectat de refaceri, castelul, construit de cardinalul Gheorghe Martinuzzi către 1551, este unul dintre edificiile reprezentative ale Renașterii transilvănene. Fațadele au un aspect simplu, sever. Corpul principal păstreaza frumoase ancadramente de stil italian, atribuite lui Domenico da Bologna.
 Fosta mănăstire franciscană (în centrul localității)
 Biserica evanghelică fortificată
 Biserica Adormirea Maicii Domnului din Vințu de Jos
 Monumentul Eroilor Români din Primul Război Mondial. Monumentul, ridicat în anul 1920, este situat în parcul din centrul localității. Înalt de 4 m, este alcătuit dintr-o bază în formă de trunchi de piramidă pe care se ridică un obelisc terminat în vârf cu o acvilă din bronz, cu aripile larg deschise. De jur împrejur se află opt obuze legate între ele cu lanțuri. Pe monument scrie ca a fost inaugurat la 9 iunie 1932 de regele Carol al II-lea în cinstea eroilor căzuți în „Marele Războiu” din 1916-1921.

Personalități
Ștefan Pongrácz (1583-1619), călugăr iezuit, unul din cei trei martiri de la Cașovia

Bibliografie 
 
 Ioan Mărculeț (2013), Culoarul Mureșului între Arieș și Strei. Studiu geomorfologic, Edit. Samuel, Mediaș.

Vezi și 
Lista monumentelor istorice din județul Alba
Listă de castele în România
Villa rustica de la Vințu de Jos
Mănăstirea franciscană din Vințu de Jos

Imagini

Legături externe 
 Pagina Primăriei
 CIMEC (Situl arheologic Vințu de Jos)
 Evoluția demografică a populației din județul Alba între anii 1850-2002 (autor: Varga E. Arpád) 
 Poze si scurta descriere 
 Dicționar de localități din Transilvania 
 Comoara din ruine, 29 noiembrie 2001, Evenimentul zilei

Note 

Vințu de Jos, Vințu de Jos